21 साल की MBA स्टूडेंट ने बनकर सरपंच, खुले में शौचमुक्त ऐसे किया गांव

उज्जैन. जिला मुख्यालय से 65 किलोमीटर दूर गांव है भिड़ावद। यहां की महिला सरपंच ने डेढ़ साल में गांव का कायाकल्प कर दिखाया है। एक साल में गांव को जिले का पहला खुले में शौच मुक्त गांव बना दिया है। अगले छह महीने में गांव को वाईफाई बनाने की तैयारी है। कौन है सरपंच...

-ये सब किया है 21 वर्ष की रितू पांचाल ने। वे विक्रम विश्वविद्यालय से एमबीए कर रही हैं।

-पढ़ाई के बीच हर ग्रामसभा में भागीदारी करती हैं। समस्या चाहे छोटी हो या बड़ी।

-ग्रामीणों के साथ मौके पर ही बैठक कर सामूहिक हल निकाला जाता है। अब वे खुलकर हर समस्या की चर्चा करते हैं।

ऐसे किया गांव का कायाकल्प

-सरपंच बनने से पहले गांव में हर तरफ कीचड़ था। ग्रामीणों के सहयोग से गांव की हर गली में सीमेंट कांक्रीट की सड़क, नालियां बनाई गईं।

-पीने के पानी के लिए नल जल योजना है।

-ग्राम पंचायत भिड़ावद में डेढ़ साल पहले किसी को भरोसा ही नहीं था कि इतनी कम उम्र की लड़की गांव का विकास कैसे करेगी, लेकिन धीरे-धीरे उनका विश्वास सरपंच पर बढ़ता जा रहा है।

गांव संवरें तो पढ़ाई के मायने

-रितू एमबीए के बाद बड़ी कंपनी में जॉब करने की जगह गांव को संवारने पर ज्यादा ध्यान देना चाहती हैं।

-उनका कहना है कि गांव की समस्याएं हल हो जाएं तो पढ़ाई का मकसद अपने आप पूरा जाएगा।

-गांव के लोग खुश हैं कि अब उन्हें छोटे-बड़े कामों के लिए जिला या ब्लाॅक मुख्यालय नहीं जाना पड़ता है।



ये हैं आगे की योजनाएं

-छह महीने में गांव को वाइफाइ बनाना।

-गांव में सौर ऊर्जा चलित स्ट्रीट लाइट लगाना।

-ई-पंचायत भवन बनवाना।

-समाधान केंद्र खुलवाना।

आगे की स्लाइड्स में देखें फोटो...